**Press release**

Train the Trainer Minimum Intervention (MI) Dentistry 2024

**Okupljanje Evropskih stomatologa u Leuvenu radi istraživanja inovacija u Minimalno interventnoj dentalnoj medicini**

Odabrana grupa Evropskih stomatologa specijalizovanjih za Minimalno interventnu dentalnu medicinu (Minimum Interveniton - MI) okupila se 22. i 23. janura 2024. u Leuvenu, Belgija, na inspirativnom dvodnevnom događaju. Fokusirani na temu "MI Dentalna medicina za sve uzraste", sastanak se bavio istraživanjem opsežnih mogućnosti, obuhvativši proizvode i procedure rada, s posebnim naglaskom na EQUIA Forte HT, dobro poznati GC staklenoionomerni materijal i njegovu raznoliku primjenu.

Prvi dan događaja bio je fokusiran na karijes kod starijih pacijenata, s prof. Falkom Schwendickeom, koji je vodio diskurs. Dnevni red se bavio jedinstvenim izazovima i razlikama u liječenju karijesa korijena u poređenju s karijesom cakline, priznajući da većina našeg razumijevanja karijesa proizlazi iz iskustava s djecom. Njegovi su nalazi istakli potrebu za posebnim pristupom karijesu korijena i dali praktične preporuke i tehnike prilagođene specifičnim izazovima u dentalnoj medicini u društvu koje stari.

Drugog dana, na pozornicu je izašla dr. Clarissa C. Bonifácio iz Nizozemske sa posebnim osvrtom na menadžment karijesa kod pedijatrijskih pacijenata. Njezine su teme obuhvatile procjenu rizika od karijesa te ne-restorativne i restorativne tretmane u primarnoj denticiji, uključujući inovativne pristupe kao što je srebrni diamin fluorid (Silver Diamine Fluoride - SDF), atraumatski restorativni tretman i ‘’Hall’’ tehniku.

Prezentacije dr. Bonifacio ponudile su spoj teoretskih uvida i praktičnih znanja, uključujući zanimljive alate za rani i djetetu prilagođeni tretman karijesa.

Sastanak nije samo proširio uvide učesnika u minimalno interventnu dentalnu medicinu, već je poslužio i kao platforma za podsticanje saradnje širom Evrope.

Jedna rezolutna poruka čula se tokom cijelog događaja: potreba za promjenom paradigme u prekidanju ciklusa karijesa. Učesnici su otišli naoružani svježim uvidima i motivacijom prema unaprjeđenju svoje prakse u dinamičnom području minimalno interventne dentalne medicine.

GC EUROPE N.V. - East European Office

Siget 19B

10020 Zagreb

Hrvatska

+385 1 467 84 74

+385 1 467 84 73

info.eeo@gc.dental

eeo.gceurope.com